I [[Danmark]] udgøres ejendomsbeskatningen i dag af '''[[grundskyld]]''' og '''[[Dækningsafgift|dækningsafgifter]]'''. Grundskyld er en [[skat]] på selve jorden, mens [[dækningsafgift]]er pålægges erhvervs- og visse offentlige ejendomme. Indtil 1966 fandtes desuden en [[grundstigningsskyld]], som pålagdes stigningen i grundværdien. Indtil 1987 fandtes yderligere en [[ejendomsskyld]], som var en afgift på den samlede værdi af jord og bygninger. Tilbage i begyndelsen af 1960'erne tegnede ejendomsskylden sig for over 30 % af de samlede ejendomsskatter. I dag udgør grundskylden 84 % af de samlede ejendomsskatter og dækningsafgifterne de sidste 16 %. De samlede ejendomsskatter udgjorde i 2011 25 mia. kr., hvilket svarer til 2,9 % af den samlede [[beskatning]]. Tidligere har ejendomsskatterne stået for en betydelig større andel; i 1950'erne udgjorde de således mellem 7 og 8 % af alle offentlige skatteindtægter.<ref>[http://www.dst.dk/pukora/epub/upload/16215/Skat2012.pdf] {{Webarchive|url=https://web.archive.org/web/20130921055117/http://www.dst.dk/pukora/epub/upload/16215/Skat2012.pdf |date=21. september 2013 }} Danmarks Statistik: Skatter og afgifter. Oversigt 2012. Side 113</ref>
Jura Juridiske_begreber Erhvervsliv Bygninger,_konstruktioner_og_anlæg